Chiang Ching-kuo

Chiang Ching-kuo (Fenghua, Ningbo, 1910eko apirilaren 27a - Taipei, 1988ko urtarrilaren 13a) Taiwango lehen ministro eta presidentea izan zen.

Chiang Kai-sheken semea izan zen. Nerabe zela Sobietar Batasunera joan zen ikastera. Han emakume errusiar batekin ezkondu zen. Stalinek Txinara bidali zituen 1937an, Bigarren Txina-Japonia Gerra hastear zegoela eta. Gerra amaitu ondoren, Shanghaiko ustelkeria desagerrarazteaz arduratu zen.

Komunistek gerra zibilean lortutako garaipenak familia Taiwanera joatea eragin zuen. Han polizia sekretuaren burua izan zen 1965era arte. Ondoren Defentsa ministro (1965-69), lehen ministrorde (1969-72) eta lehen ministro (1972-78) izan zen.

1978an herrialdeko presidente hautatu zuten eta 1984an berriro hautatu zuten. Bere gobernua totalitarioa izan zen arren, nolabaiteko irekitasuna eta tolerantzia egon zen disidenteekiko. Karguan hil zen 1988ko urtarrilean.

Ningbotarrak
Taiwango politikariak
Metodistak